Predkladacia správa

Návrh zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení zákona č. 423/2003 Z. z. bol vypracovaný na základe Plánu legislatívnych úloh vlády Slovenskej republiky na rok 2006.

 Cieľom návrhu zákona je umožniť bezodplatné poskytovanie informácií z Informačného systému katastra nehnuteľností všetkým subjektom prostredníctvom internetu cez  katastrálny portál a  kompetenčne  doriešiť rozhodovanie o uznávaní vzdelania na výkon regulovaného povolania v nadväznosti na zákon č.  477/2001 Z. z.
.
Návrh zákona predpokladá dopad na štátny rozpočet, ktorý je osobitne uvedený v doložke. Návrh zákona nebude mať negatívny dopad na vyššie územné celky, obce, zamestnanosť, životné prostredie a na podnikateľské prostredie. 

Návrh zákona je v súlade s Ústavou Slovenskej republiky a ostatnými právnymi predpismi.